Slakað er á vörnum gegn kórónuveirunni í Svíþjóð í dag. Fleiri mega fara í bíó og sækja leikhús og íþróttaviðburði. Fimm hundruð mega nú koma saman á viðburðum utanhúss, en aðeins fimmtíu innandyra. Veitingastaðir og barir mega nú vera nú opnir til klukkan hálf-ellefu. Því fer þó fjarri að öllum takmörkunum hafi verið aflétt en þetta er fyrsta skref af fimm sem sænska stjórnin kynnti í síðasta mánuði. Elin Johansson, veitingamaður í Borås, segir að beðið hafi verið eftir þessu en farið verði varlega af stað.